**impresii de vizitator...**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am trecut pragul unui muzeu

într-o zi de treisprezece -

pentru că nu trebuia să fiu superstiţios...

prima cameră era luminoasă

cu multe jucării

păpuşi mutilate, mingi de toate culorile...

aici puteai să faci orice,

chiar să spargi o cană sau un geam,

nimeni nu-ţi zicea nimic

a doua era înţesată cu visuri

unele bifate, altele nu,

după biletul pe care îl trăgeai

cea mai mare cameră era plină cu tot felul

de lucruri inutile,

de la castele de nisip

la cea din urmă mască

ultima era goală şi întunecoasă,

acoperită cu linişte,

o linişte atât de mare,

încât îţi puteai auzi chiar gândurile...

nimeni nu ştia ce este dincolo,

unii ziceau că eternitatea

alţii...